
SPLNENIE PODMIENOK ÚČASTI UCHADZAČOV 
 
 
 
 
 
 
 
 
 
 
 
 
Košice, júl 2026 
 
1. PODMIENKY ÚČASTI TÝKAJÚCE SA OSOBNÉHO POSTAVENIA PODĽA  § 32 ZÁKONA O VEREJNOM OBSTARÁVANÍ 
Uchádzač musí spĺňať podmienky účasti týkajúce sa osobného postavenia uvedené v § 32 ods. 1 ZVO. Doklady a dokumenty, prostredníctvom ktorých uchádzač preukazuje splnenie podmienok účasti týkajúce sa osobného postavenia  podľa § 32 ZVO: 
Uchádzač preukáže splnenie podmienok účasti týkajúcich sa osobného postavenia podľa § 32 ods.1 zákona o verejnom obstarávaní spôsobom uvedeným v § 32 ods. 2 až ods. 8 zákona o verejnom obstarávaní (napr. predložením dokladov podľa § 32 ods. 2 alebo zápisom v registri hospodárskych subjektov § 152 zákona o verejnom obstarávaní alebo zápisom v obdobnom registri iného členského štátu).  
Uchádzač musí splnenie podmienok účasti podľa § 32 ods. 1 písm. a) zákona preukázať v spojení s § 32 ods. 7 a ods. 8 zákona, túto podmienku účasti preukazuje uchádzač čestným vyhlásením (vzor č. 5, časť A.6 Vzory predkladaných dokladov k súťažným podkladom). 
 
1.1 Uchádzač preukazuje splnenie podmienok účasti podľa § 32 ods. 2 až ods. 8 zákona o verejnom obstarávaní nasledovne: 
1.1.1. písm. a) doloženým výpisom z registra trestov nie starším ako tri mesiace.  
Podmienky účasti podľa § 32 ods. 1 písm. a) zákona musí spĺňať aj iná osoba ako osoba podľa odseku 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa predchádzajúcej vety (§ 32 ods. 7 zákona) preukazuje uchádzač verejnému obstarávateľovi predložením čestného vyhlásenia alebo vyhlásenia podľa § 32 ods. 5 zákona, ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky. V čestnom vyhlásení alebo vyhlásení uchádzač uvedie zoznam osôb podľa § 32 ods. 8 zákona o verejnom obstarávaní. 
Za inú osobu podľa § 32 ods. 7 zákona sa považuje osoba, ktorá má rozhodujúci vplyv na činnosť uchádzača, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač spravuje, pričom rozhodujúcim vplyvom sa rozumie, ak iná osoba podľa § 32 ods. 7 zákona: 
· vlastní väčšinu akcií alebo väčšinový obchodný podiel u uchádzača, 
· má väčšinu hlasovacích práv u uchádzača, 
· má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo 
· má právo vykonávať rozhodujúci vplyv na základe dohody uzavretej s uchádzačom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi. 
 
1.1.2. písm. b) doloženým potvrdením zdravotnej poisťovne a Sociálnej poisťovne nie starším ako tri mesiace, 
 
1.1.3. písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace, 
 
1.1.4. písm. d) doloženým potvrdením príslušného súdu nie starším ako tri mesiace, 
 
1.1.5. písm. e) doloženým dokladom o oprávnení dodávať tovar, ktorý zodpovedá predmetu zákazky, 
 
1.1.6. písm. f) doloženým čestným vyhlásením. 
 
1.2 Preukazovanie podmienok účasti je voči verejnému  obstarávateľovi účinné aj spôsobom podľa § 152 zákona o verejnom obstarávaní. Uchádzač zapísaný v zozname hospodárskych subjektov podľa zákona o verejnom obstarávaní nie je povinný v procese verejného obstarávania predkladať doklady podľa § 32 ods. 2 zákona o verejnom obstarávaní. Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona o verejnom obstarávaní alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom. 
 
1.3 Uchádzač, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) ZVO preukazuje člen skupiny len vo vzťahu k tej časti predmetu zákazky, ktorú má zabezpečiť.  
 
1.4 Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v ustanovení § 32 ods. 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.  
 
1.5 Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača. 
 
1.6 Uchádzač môže predbežne nahradiť doklady na preukázanie splnenia podmienok účasti, určené verejným obstarávateľom Jednotným európskym dokumentom (JED) podľa § 39 zákona o verejnom obstarávaní. 
 
1.7 Doklady, ktoré sa nepredkladajú: 
Uchádzač so sídlom/miestom podnikania v Slovenskej republike, a ktorého údaje sú vedené v informačných   systémoch   verejnej   správy  Slovenskej  republiky,   nie   je   povinný  v  zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:  
1.7.1. potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona o verejnom obstarávaní, 
1.7.2. potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona o verejnom obstarávaní, 
1.7.3. potvrdenie o konkurze, reštrukturalizácii a likvidácii príslušného súdu, podľa § 32 ods. 1 písm. d) zákona o verejnom obstarávaní, 
1.7.4. výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona o verejnom obstarávaní, týmito typmi dokladu. 
V prípade, ak by verejný obstarávateľ v období vyhodnotenia splnenia podmienok účasti uchádzačov vo verejnom obstarávaní nemal možnosť prístupu na portál OverSi, je oprávnený vyžiadať si od uchádzačov originál príslušného výpisu/dokladu, resp. jeho osvedčenú kópiu. 
 
2. PODMIENKY ÚČASTI TÝKAJÚCE SA EKONOMICKÉHO A FINANČNÉHO POSTAVENIA 
PODĽA § 33 ZÁKONA O VEREJNOM OBSTARÁVANÍ 
Neuplatňujú sa.

 
3. PODMIENKY ÚČASTI TÝKAJÚCE SA TECHNICKEJ SPÔSOBILOSTI ALEBO ODBORNEJ  SPÔSOBILOSTI PODĽA § 34 ZÁKONA O VEREJNOM OBSTARÁVANÍ 
3.1 Uchádzač musí spĺňať podmienky účasti týkajúce sa technickej spôsobilosti alebo odbornej spôsobilosti podľa § 34 zákona o verejnom obstarávaní, ktoré preukazuje: 
3.1.1 Doklady podľa § 34 ods. 1 písm. a) zákona o verejnom obstarávaní zoznamom poskytovaných služieb rovnakého alebo obdobného charakteru ako je predmet zákazky za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ  podľa zákona o verejnom obstarávaní. 
Minimálna požadovaná úroveň štandardov podľa § 34 ods. 1 písm. a) zákona:  
Uchádzač musí referenciami/zoznamom poskytnutých služieb preukázať, že v uvedenom období poskytoval služby rovnakého alebo podobného charakteru ako predmet zákazky. Za plnenie rovnakého alebo podobného charakteru ako predmet zákazky sa považujú referencie, ktorých predmetom  bolo: 
· dodanie technológie backup riešenie vrátane dodania HW, SW  vybavenia a implementácia  alebo 
· realizácia inštalácie  komplexného bezpečnostného systému obsahujúceho HW,  SW . 
Uchádzač predloží referencie/zoznam poskytnutých služieb na rovnaký alebo podobný predmet zákazky  v súhrnnej výške minimálne 240 000,00 EUR bez DPH, pričom hodnota aspoň jedného  plnenia musí byť v minimálnom objeme 100 000,00 EUR bez DPH/zákazka, pričom je na rozhodnutí uchádzača, či požadovaný finančný objem preukáže jednou alebo viacerými referenciami.  
 
Zoznam poskytnutých služieb musí obsahovať minimálne: 
· názov a sídlo odberateľa, 
· kontaktné údaje odberateľa, kde je možné uvedené informácie overiť (meno a priezvisko, tel. č., e-mail), 
· predmet poskytnutej služby, 
· popis predmetu poskytnutej služby, 
· doba poskytnutia, od – do, deň, mesiac a rok, 
· cena poskytnutej služby bez DPH celkom za požadované obdobie, 
· odkaz na referenciu uvedenú v evidencii referencií podľa § 12 ZVO (ak je to aplikovateľné). 
 
V prípade, ak uchádzač predkladá/uvádza zmluvu/objednávku, ktorej realizácia presahuje stanovené obdobie troch rokov (ďalej aj ako „rozhodné obdobie“), t. j. poskytovanie služieb (zmluvy) začalo pred viac ako tromi rokmi alebo nebolo skončené do vyhlásenia tohto verejného obstarávania, uchádzač v zozname uvedie zvlášť rozpočtový náklad iba za tú časť poskytnutých služieb, ktorá bola realizovaná v požadovanom rozhodnom období. V prípade, ak poskytnutie služby realizoval uchádzač ako člen združenia alebo ako subdodávateľ, vyčísli a započíta iba finančný objem, realizovaný ním samotným. V prípade, že v rámci predloženého projektu/zákazky boli poskytované aj iné služby ako tie, ktoré sú rovnakého alebo podobného charakteru ako je požadovaný predmet zákazky, musí byť z dokladu pre objektívne posúdenie splnenia podmienok účasti zrejmá hodnota poskytnutých služieb, ktoré sú rovnakého alebo podobného charakteru ako je požadovaný predmet tejto zákazky.  
 
 3.1.2 Doklady podľa § 34 ods. 1 písm. d) zákona o verejnom obstarávaní opisom technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality. 
Minimálna požadovaná úroveň štandardov podľa § 34 ods. 1 písm. d) zákona:  
Uchádzača preukáže splnenie tejto podmienky predložením dokladov: 
· certifikát v oblasti zabezpečenia kvality podľa normy ISO 9001 v oblasti bezpečnosti aktív informačných systémov, infraštruktúry informačných technológií a komunikácií, resp. oblasť rovnocennú predmetu zákazky pre uvedenú oblasť, podľa požiadaviek na vystavenie príslušného certifikátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie kvality predložené uchádzačom, ktorými preukáže, že ním navrhované opatrenia na zabezpečenie kvality sú v súlade s požadovanými normami zabezpečenia kvality a 
· certifikát systému manažérstva bezpečnosti informácií podľa ISO 27 001 v oblasti bezpečnosti aktív informačných systémov, infraštruktúry informačných technológií a komunikácií, resp. iný certifikát (doklad) prezentujúci zavedený systém manažérstva bezpečnosti informácií dodávateľa. Verejný obstarávateľ uzná ako rovnocenné osvedčenia vydané príslušnými orgánmi členských štátov a prijme aj iné dôkazy predložené uchádzačom, ktoré sú rovnocenné opatreniam na zabezpečenie bezpečnosti podľa požiadaviek na vystavenie príslušného certifikátu v súlade s § 35 zákona o verejnom obstarávaní a 

3.1.3 Doklady podľa § 34 ods. 1 písm. g) zákona o verejnom obstarávaní údajmi o vzdelaní a 
odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov.  
Minimálna požadovaná úroveň štandardov podľa § 34 ods. 1 písm. g) zákona:  
Verejný obstarávateľ požaduje od uchádzača preukázanie, že má k dispozícii odborný realizačný tím.  Údaje o vzdelaní a odbornej praxi alebo odbornej kvalifikácii osôb zodpovedných za poskytnutie služby preukáže formou predloženia profesijných životopisov podpísaných dotknutou osobou a predložením dokladov, ktoré sú uvedené pri jednotlivých expertoch.  
 
Uchádzač predloží za každého experta štruktúrovaný životopis alebo ekvivalentný doklad, ktorý musí poskytovať minimálne nasledovné informácie: 
· meno a priezvisko príslušného experta,  
· história zamestnania/odbornej praxe príslušného kľúčového experta (zamestnávateľ, trvanie pracovného pomeru/trvanie odbornej praxe/, rok a mesiac od – do, pozícia, ktorú príslušný kľúčový expert zastával),  
· praktické skúsenosti príslušného kľúčového experta (názov zmluvy/projektu, pozícia na projekte/predmete zmluvy,  stručný opis projektu/predmetu plnenia zmluvy;  obdobie rok a mesiac od - do, kontaktné údaje odberateľa – názov, sídlo, emailový a telefonický kontakt, kde si bude môcť verejný obstarávateľ overiť informácie), - dátum a podpis príslušného experta,
· jedna osoba môže zastávať najviac dve odborné pozície, za predpokladu, že spĺňa všetky požiadavky na každú z nich.  
 
Uchádzač preukáže splnenie podmienok každého experta predložením:
· profesijného životopisu každého experta,
· certifikát, ak je požadovaný,
· preukázaním odbornej praxe a skúseností v požadovanom rozsahu,
· zoznam realizovaných projektov každého experta, v ktorom uvedie:
· názov projektu,
· zákazníka,
· rolu experta,
· rozsah riešenia.
Splnenie jednotlivých podmienok musí byť z predložených dokumentov jednoznačne preukázané.

Z predložených dokladov musí byť jednoznačne zrejmé:
· meno a priezvisko experta,
· navrhovaná pozícia v realizačnom tíme,
· dĺžka odbornej praxe,
· názov projektu alebo zákazky,
· stručný opis projektu,
· rola experta na projekte,
· identifikácia odberateľa alebo zákazníka,
· rozsah alebo relevantné parametre projektu vo vzťahu k požadovanej podmienke účasti.

Verejný obstarávateľ si môže  overiť pravdivosť predložených údajov, vrátane overenia referencií projektov u uvedených zákazníkov.
Uchádzač musí zabezpečiť, že uvedení experti budú k dispozícii počas realizácie predmetu zákazky.
Certifikáty musia byť platné ku dňu predloženia ponuky.
Uchádzač uvedie právny vzťah experta k uchádzačovi (napr. zamestnanec, subdodávateľ, iná osoba).
Všetky predložené údaje musia byť konkrétne, overiteľné a vzťahovať sa priamo na požadovanú odbornú spôsobilosť.
Verejný obstarávateľ si môže vyžiadať doplňujúce informácie alebo dôkazy pre overenie splnenia podmienok účasti.

Uchádzač vyššie uvedeným spôsobom preukáže splnenie nasledovných minimálnych požiadaviek pri jednotlivých expertoch: 
Kľúčový expert č. 1 – Projektový manažér
Zodpovednosť:
· riadenie projektu, plánovanie, koordinácia aktivít, riadenie rizík, koordinácia odborného tímu a komunikácia s odberateľom.
Minimálne požiadavky:
1. minimálne 3 roky odbornej praxe v oblasti riadenia IT projektov,
2. platná certifikácia PRINCE2, PMP, IPMA alebo ekvivalent a minimálne 2 projekty v pozícii projektového manažéra.

Kľúčový expert č. 2 – Architekt IAM/IDM
Zodpovednosť:
· návrh, implementácia a konfigurácia riešení riadenia identít a prístupov vrátane integrácie na existujúcu infraštruktúru.
Minimálne požiadavky:
1. minimálne 3 roky odbornej praxe v oblasti IAM/IDM,
2. certifikácia v oblasti Identity alebo Security  a minimálne 2 projekty v oblasti IAM/IDM,

Kľúčový expert č. 3 – Špecialista NAC
Zodpovednosť:
· návrh a implementácia riešení sieťovej bezpečnosti, autentifikácie zariadení, Network Access Control (NAC)
Minimálne požiadavky:
1. minimálne 3 roky odbornej praxe v oblasti sieťovej alebo informačnej bezpečnosti,
2. minimálne 2 projekty v oblasti bezpečnostných riešení,
3. platný certifikát musí byť v oblasti počítačových sietí, alebo kybernetickej bezpečnosti.
 
Kľúčový expert č. 4 – Špecialista zálohovania a disaster recovery
Zodpovednosť:
· návrh, implementácia a konfigurácia riešení zálohovania a disaster recovery.
Minimálne požiadavky:
1. minimálne 3 roky praxe v oblasti zálohovania alebo disaster recovery,
2. minimálne 2 projekty implementácie zálohovania alebo disaster recovery.

Splnenie požadovaných predpokladov uchádzač preukáže pre bod 3.1.3 predložením podpísaného profesijného životopisu dotknutej osoby, z ktorého budú zrejmé požadované náležitosti.  
 
Doklady a dokumenty, ktorými uchádzač preukazuje splnenie podmienky účasti podľa § 34 ZVO musia byť v ponuke predložené ako scan originálu alebo ako scan ich úradne osvedčenej kópie, pokiaľ nie je určené inak. 

4. ĎALŠIE INFORMÁCIE 
4.1 Doklady a dokumenty, ktorými uchádzač preukazuje svoju technickú alebo odbornú spôsobilosť vyhotovené v inom ako štátnom jazyku, t. j. v inom ako slovenskom jazyku, musia byť predložené v pôvodnom jazyku a súčasne musia byť úradne preložené do štátneho jazyka, t. j. do slovenského jazyka, okrem dokladov predložených v českom jazyku.  
 
4.2 V prípade uchádzača, ktorého tvorí skupina dodávateľov zúčastnená vo verejnom obstarávaní, tento preukazuje splnenie podmienok účasti týkajúcich sa technickej alebo odbornej spôsobilosti podľa bodu 3 tejto časti súťažných podkladov za všetkých členov skupiny spoločne. 
 
4.3 K prepočtu cudzej meny na EUR sa použije kurz Európskej centrálnej banky platný ku dňu zverejnenia oznámenia o vyhlásení verejného obstarávania v Úradnom vestníku Európskej únie (ak iná časť súťažných podkladov neurčuje inak). 
 
4.4 Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení Dohody bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7; oprávnenie dodávať tovary alebo poskytovať služby preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač môže využiť kapacity inej osoby len, ak táto bude reálne vykonávať služby, na ktoré sa kapacity vyžadujú. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona o verejnom obstarávaní 
 
Expert, ktorý bude uvedený v ponuke uchádzača sa musí reálne podieľať na plnení predmetu Zmluvy, ktorá bude výsledkom tohto verejného obstarávania. V prípade, že expert nie je zamestnancom uchádzača, musí uchádzač verejnému obstarávateľovi preukázať, že pri plnení zmluvy bude skutočne používať odborné kapacity tejto osoby (experta), čo uchádzač preukáže zmluvou uzavretou s touto osobou, z ktorej musí vyplývať záväzok osoby, že poskytne plnenie počas celého trvania zmluvného vzťahu. V prípade, že počas plnenia Zmluvy dôjde k nahradeniu experta inou osobou, nový Kľúčový expert musí spĺňať minimálnu požadovanú úroveň nahradeného experta vyžadovanú verejným obstarávateľom pri preukazovaní danej podmienky účasti technickej alebo odbornej spôsobilosti. 
 
5 JEDNOTNÝ EURÓPSKY DOKUMENT K PREUKÁZANIU SPLNENIA PODMIENOK ÚČASTI 
5.1 Uchádzač  môže  podľa   §   39   zákona   o verejnom   obstarávaní   predbežne   nahradiť   doklady na preukázanie splnenia podmienok účasti, určené verejným obstarávateľom, prostredníctvom jednotného európskeho dokumentu. V takom prípade predkladá naskenovaný originál JED, vo formáte .pdf, s názvom „JED“. 
 
5.2 Ak uchádzač použije JED, verejný obstarávateľ môže,  v súlade so zákonom o verejnom obstarávaní a na zabezpečenie riadneho priebehu verejného obstarávania, kedykoľvek v jeho priebehu, písomne – elektronickými   prostriedkami,   spôsobom   určeným   funkcionalitou   Eranet,   požiadať   uchádzača o predloženie dokladu alebo dokladov nahradených JED-om. Uchádzač doručí verejnému obstarávateľovi doklady elektronicky, spôsobom určeným funkcionalitou Eranet, v lehote, ktorú verejný obstarávateľ určí v žiadosti. 

5.3 Pre vyplnenie a opätovné použitie JED-u je možné využiť  bezplatnú stránku Úradu pre verejné obstarávanie, poskytujúcu elektronickú verziu tohto formulára: https://www.uvo.gov.sk/espd/filter?lang=sk 


alebo prístup aj s uvedením manuálu pre vyplnenie/použitie JED-u:  
	https://www.uvo.gov.sk/jednotny-europsky-dokument-pre-verejne-obstaravanie-602.html 
https://ec.europa.eu/growth/tools-databases/espd/filter?lang=sk 
bezplatnú službu Európskej komisie poskytujúcu elektronickú verziu tohto formulára.   
5.4 Ak uchádzač využije na preukázanie splnenia podmienok účasti JED, na preukázanie splnenia podmienok účasti bude postačovať, ak uchádzač vo formulári JED v časti IV. GLOBÁLNY ÚDAJ PRE VŠETKY PODMIENKY ÚČASTI vyplní oddiel alfa bez toho, aby musel vyplniť iné oddiely v časti IV. JED. 
 
5.5 V prípade, že uchádzačom je skupina dodávateľov, uchádzač predloží JED s požadovanými informáciami za každého člena skupiny dodávateľov osobitne. Oprávnenie poskytovať služby,  preukazuje člen skupiny len vo vzťahu k tej časti predmetu zákazky, ktorú má zabezpečiť. 
 
5.6 Ak uchádzač nevyužije na preukázanie splnenia podmienok účasti JED, v takom prípade predkladá uchádzač na preukázanie splnenia podmienok účasti naskenované originály, resp. naskenované úradne osvedčené kópie dokladov v rozsahu stanovenom v Oznámení o vyhlásení verejného obstarávania a v týchto súťažných podkladoch, vo formáte .pdf, označené ich názvom. 
 
6 POSÚDENIE 	SPLNENIA 	PODMIENOK 	ÚČASTI 	UCHÁDZAČOV 	VO 	VEREJNOM OBSTARÁVANÍ 
6.1 Verejný obstarávateľ posudzuje splnenie podmienok účasti vo verejnom obstarávaní uvedené v bode 1 tejto prílohy súťažných podkladov podľa § 40 zákona o verejnom obstarávaní,  súlade s Oznámením o vyhlásení verejného obstarávania vylučovacím spôsobom, a to SPLNIL (S)/ NESPLNIL (N). 
 
6.2 Uchádzač, ktorý bude aspoň raz vyhodnotený NESPLNIL (N), nesplnil podmienky účasti osobného postavenia a bude vyhodnotený ako NESPLNIL (N) a uchádzač bude  vylúčený z verejného obstarávania. 
6.3 Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ je povinný po vyhodnotení ponúk vyhodnotiť splnenie podmienok účasti a vyhodnotenie splnenia požiadaviek na predmet zákazky uchádzačovi, ktorý sa umiestnil na prvom mieste v poradí, v súlade s § 55 ods. 1 zákona o verejnom obstarávaní. Ak dôjde k vylúčeniu uchádzača, vyhodnotí sa následne splnenie podmienok účasti a požiadaviek na predmet zákazky ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti. 

